stanford-oval/wikipedia huggingface dataset:
Nilgirinkyyhky

| Nilgirinkyyhky |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt Columba
Laji::  elphinstonii
Kaksiosainen nimi
 Columba elphinstonii  Sykes, 1833 
Katso myös
   Nilgirinkyyhky Wikispeciesissä   Nilgirinkyyhky Commonsissa 
Infobox OKNimi-testi OKIUCN-testi OK: 
Nilgirinkyyhky (Columba elphinstonii) on Intian lounaisrannikolla Maharashtrasta Keralaan ja läntiseen Tamil Naduun ulottuvalla alueella elävä kyyhkylintu, jonka holotyypin Sykes kuvaili Deccanin ylängön reunavuoristosta 1833. Laji on nimetty skotlantilaisen valtiomiehen Mountstuart Elphinstonen kunniaksi.
Nokitikka

| Nokitikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kirjotikat Picoides
Laji::  arcticus
Kaksiosainen nimi
 Picoides arcticus  (Swainson, 1832) 

Katso myös
   Nokitikka Wikispeciesissä   Nokitikka Commonsissa 
Infobox OKNimi-testi OKIUCN-testi OK: 
Nokitikka (Picoides arcticus) on pohjoisamerikkalainen tikka. Sen esiintymisalue ulottuu Alaskan keski- ja länsiosista Kanadaan sekä Yhdysvaltojen pohjoisosiin Kaliforniasta New Yorkiin. William John Swainson kuvaili lajin holotyypin Kalliovuorten itärinteiltä Athabascajoen läheltä vuonna 1832.
Nurmijärven tekojää

| Nurmijärven tekojää> Rakennuksen tiedot |
| --- | --- |
Sijainti:  Krannilan liikuntapuisto
Koordinaatit:  60.469393, 24.799423
Rakennustyöt aloitettu:  2014
Omistaja:  Nurmijärven kunta
Kenttä:  Kirkonkylän tekojää
Käyttäjät
 Ei vakiovuoroja, avoinna kaikille luistelijoille. 
Kentän mitat
 64 x 107 m 
Lisää rakennusartikkeleitaArkkitehtuurin teemasivulla
Nurmijärven kirkonkylän tekojää on rakennettu Krannilan liikuntapuiston alueelle. Tekojää on kunnan historian ensimmäinen, ja se on otettu käyttöön kaudella 2014–2015. Luistelukentän pohjana on nyt hiekkatekonurmikenttä, jota voidaan käyttää kesällä muun muassa jalkapallon ja pesäpallon peluuseen. Jääalueen koko on 64 x 107 m, eli siinä on lähes 7000 neliömetriä luistelupintaa. Tekojäällä on yksi kaukalo, ja suurin osa jäästä on vapaata luistelualuetta.
Niki-luokka

| Niki-luokka |
| --- | --- |


Tekniset tiedot
Uppouma:  350 t (kuormattu)
Pituus:  67,0 m
Leveys:  6,6 m
Syväys:  2,7 m
Koneteho:  2-akselinen TE ja 4 × laivastokattilaa, 6 800 ihp
Nopeus:  30 solmua
Miehistöä:  58
Aseistus
Meritorjunta:  2 × Hotchkiss 76 mm tykkiä 4 × Hotchkiss 57 mm/40 tykkiä 2 × 457 mm torpedoputkea
Niki-luokka oli Kreikan kuninkaallisen laivaston neljän hävittäjän muodostama alusluokka. Ranskan laivasto valtasi alukset joulukuussa 1916 liittäen ne laivastoonsa.
Alukset

Luokan alukset tilattiin 1905 Stettinistä AG Vulcanilta ja ne valmistuivat 1906-1907. Joulukuussa 1916 Ranska valtasi alukset liittäen ne laivastoonsa, jossa ne palvelivat 1917-1918.
Niki ja Aspis modernisoitiin 1925-1927, jolloin niiden aseistukseksi vaihdettiin kaksi 88 millimetrin 30 pituuskaliiperin tykkiä ja yksi 40 millimetrin ilmatorjuntatykki. Huhtikuusta 1941 alkaen alukset palvelivat Britannian Välimeren laivaston mukana.
| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Niki | AG Vulcan, Stettin | 1905 | 30. toukokuuta 1906 | 1906 | alusluettelosta 1945 |
| Aspis | AG Vulcan, Stettin | 1905 | 3. huhtikuuta 1907 | 1907 | alusluettelosta 1945 |
| Doxa | AG Vulcan, Stettin | 1905 | 18. heinäkuuta 1906 | 1906 | upotettu 27. kesäkuuta 1917 Messinansalmessa |
| Velos | AG Vulcan, Stettin | 1905 | 8. toukokuuta 1907 | 1907 | alusluettelosta 1926 myyty 1931 |
Wang Liping

| Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Maa:   Kiina> Naisten yleisurheilu. |
| --- | --- | --- | --- |
|  Kultaa | Sydney 2000 | 20km kävely |  |
Wang Liping (kiin.: 王丽萍; pinyin: Wáng Lìpíng, s. 8. heinäkuuta 1976 Fengcheng, Liaoning, Kiina) on kiinalainen kävelijä.
Wang sijoittui 1997 kävelyn maailmancupissa silloisella naisten virallisella arvokisamatkalla 10 kilometriä kymmenenneksi.
Hän voitti olympiakultaa vuoden 2000 Sydneyn olympialaisten 20 kilometriltä. Vuonna 2004 kävelyn maailmancupissa hänen sijoituksensa oli kymmenes 20 kilometrillä ja samana vuonna Ateenan olympialaisissa hän sijoittui vastaavalla matkalla kahdeksanneksi.
Wang Liping painaa 46 kilogrammaa ja on 164 senttimetriä pitkä.
Ennätykset

10 kilometrin kävely: 42:53 (1997)
20 kilometrin kävely: 1.19.36 (2001)
Mäntsälän yksityinen lentokenttä

Mäntsälän lentokenttä (ICAO: EFMN) on yksityinen lentokenttä Mäntsälän kunnan Sääksjärven kylässä, noin 13 kilometriä Mäntsälän keskustasta kaakkoon. Lentokentän 400 metriä pitkä kiitotie on nurmipintainen ja tarkoitettu vain ultrakeveille lentokoneille.
Aiheesta muualla

VFR Suomi/Finland – Mäntsälän lentopaikka (Arkistoitu – Internet Archive)
Lentopaikat.fi – Mäntsälän lentopaikka
Suomen lentopaikat
| --- | --- |
Lentokentät:   Aavahelukan lentokenttä  Ahmosuon lentokenttä  Alavuden lentokenttä  Alavuden varalaskupaikka  Euran lentokenttä  Forssan lentokenttä  Genbölen lentokenttä  Granbodan lentoasema  Haapajärven lentokenttä  Haapamäen lentokenttä  Haapaveden lentokenttä  Hailuodon lentokenttä  Hangon lentokenttä  Hollolan lentokenttä  Hyvinkään lentokenttä  Hämeenkyrön lentokenttä  Iisalmen lentokenttä  Ilvesjoen lentokenttä  Immolan lentokenttä  Jyrkän lentokenttä  Jämijärven lentokenttä  Kalajoen lentokenttä  Kauhajoen lentokenttä  Kauhavan lentokenttä  Kemijärven lentokenttä  Kiikalan lentokenttä  Kiteen lentokenttä  Kiuruveden lentokenttä  Kivijärven lentokenttä  Kuhmon lentokenttä  Kumlingen lentokenttä  Kymin lentokenttä  Kärsämäen lentokenttä  Lahti-Vesivehmaan lentokenttä  Lieksa-Nurmeksen lentokenttä  Martiniiskonpalon lentokenttä  Menkijärven lentokenttä  Mäntsälän yksityinen lentokenttä  Mäntän lentokenttä  Naarajärven lentokenttä  Nummelan lentokenttä  Oripään lentokenttä  Piikajärven lentokenttä  Pokan lentokenttä  Pudasjärven lentokenttä  Punkaharjun lentokenttä  Pyhtään lentokenttä  Pyhäsalmen lentokenttä  Raahe-Pattijoen lentokenttä  Rantasalmen lentokenttä  Ranuan lentokenttä  Räyskälän lentokenttä  Savikon lentokenttä  Selänpään lentokenttä  Sodankylän lentokenttä  Sulkaharjun lentokenttä  Suomussalmen lentokenttä  Teiskon lentokenttä  Torbackan lentokenttä  Tuulikki-Vampulan lentokenttä  Ummeljoen lentokenttä  Vaalan lentokenttä  Varkauden lentokenttä  Viitasaaren lentokenttä  Vuotson lentokenttä  Wredebyn lentokenttä  Ylivieskan lentokenttä  Ähtärin lentokenttä 
Sairaalat ja muut:   Hernesaaren helikopterikenttä  Iin kevytlentopaikka  Jorvin sairaala  Jäkäläpää  Keski-Suomen Sairaala Nova  Kuopion yliopistollinen sairaala  Laajalahti  Lusin varalaskupaikka  Meilahden tornisairaala  Nivalan varalaskupaikka  Oulun yliopistollinen sairaala  Pohjois-Karjalan keskussairaala  Rautavaaran lentokeskus  Seinäjoen keskussairaala  Tervon varalaskupaikka
Niki Caro

Niki Caro helmikuussa 2017.
Niki Caro (s. 1967 Wellington, Uusi-Seelanti) on uusiseelantilainen elokuvaohjaaja ja -käsikirjoittaja, joka tunnetaan muiden muassa teoksista Valasratsastaja (2002) ja North Country (2005).
Caro ohjasi Disneyn elokuvan Mulan (2020), joka perustui samannimiseen animaatioelokuvaan vuodelta 1998.
Caro on ollut ehdolla Cannesin Kultaisen palmun saajaksi lyhytelokuvasta Sure to Rise 1994 .
Aiheesta muualla

Niki Caro Internet Movie Databasessa. (englanniksi)
Vuorisjärvi (Jämsä, Hopsu)

| Vuorisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′10″N, 25°04′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.034
Mittaustietoja
Pinnankorkeus:  106,5 m 
Rantaviiva:  5,7 km 
Pinta-ala:  0,3 km² 
 fiVuorisjärvi 
Vuorisjärvi on Jämsän keskiosassa sijaitseva 30 hehtaarin laajuinen järvi. Etäisyys Jämsän keskustasta on kolmetoista kilometriä pohjoisluoteeseen ja Tampereelta 87 kilometriä koilliseen.
Maantiede

Vuorisjärvi on pitkä ja kapea. Sen pituus etelästä pohjoiseen on 1,3 kilometriä, leveimmät kohdat ovat järven eteläosan 300 metriä. Vuorisjärvi kääntyy keskikohdastaan luoteen suuntaan ja kapenee alle sadan metrin levyiseksi salmeksi. Järven pohjoisin osa on keskiosaa leveämpi, ja Hopsun maatalousmaisema alkaa järven pohjoisrannalta. Pääosin järven rannat ovat metsämaata. Vuorisjärven pohjoiskolkasta lähtee laskuoja luoteeseen Majajärvelle.
Vuorisjärven kaakkoispuolella sijaitsee Hietamäki, jonka huippu kohoaa yli 200 metrin korkeuteen ylänkömaaksi. Itäpuolella sijaitsee hieman matalampi Isomäki ja eteläpuolella Viinamäki. Järven pohjoisrannoilla Hopsussa maasto on alavampaa.
Vuorisjärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Vuorisjärvi on valuma-alueen itäisimpiä vakavesiä. Pari kilometriä sen itäpuolella sijaitsee Kankarisvesi, joka kuuluu myös Jämsänjoen alueeseen. Vedet virtaavat Vuorisjärvestä pohjoiseen Lahnajärvelle ja sieltä eteläkaakkoon Kankarisvedelle ja edelleen Päijänteeseen.
Nurmijärven kunnanvirasto

| Nurmijärven kunnanvirasto |
| --- | --- |
 Nurmijärven kunnanvirasto vuonna 2024.
Sijainti:  Nurmijärvi, Uusimaa
Rakennustyyppi:  Kunnantalo
Valmistumisvuosi:  1983
Suunnittelija:  Unto Ojonen
Rakennuttaja:  Nurmijärven kunta
Julkisivumateriaali:  Tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nurmijärven kunnanvirasto on Nurmijärvellä, Uudellamaalla sijaitseva kunnantalo. Kunnanvirasto sijaitsee Nurmijärven kirkonkylässä. Rakennus on valmistunut vuonna 1964 arkkitehtitoimisto Unto Ojosen piirustusten mukaan. Kunnanviraston julkisivu on punaista tiiltä. Vuonna 1983 rakennusta laajennettiin arkkitehtitoimisto Ojonen-Siponen-Teerenmaa Oy:n piirustusten mukaan.
Vuonna 2021 Nurmijärven kunnanviraston neuvottelusiiven huonokuntoista kattoa korjattiin pinonituskorjausmenetelmällä. Rakennus on laajemman peruskorjauksen tarpeessa.
Nurmijärven rauhanyhdistys

| Nurmijärven rauhanyhdistys |
| --- | --- |
 Rauhanyhdistyksen talo Perttulassa.
Sijainti:  Lopentie 25 01860 Perttula
Seurakunta:  Nurmijärven rauhanyhdistys ry (SRK)
Rakentamisvuosi:  1996
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nurmijärven rauhanyhdistys on Nurmijärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen, joita järjestetään pääasiassa omalla toimitalolla Nurmijärven Perttulassa.
Nurmijärven rauhanyhdistys on entinen Pankkila-kiinteistö, jonka Helsingin rauhanyhdistys hankki vuonna 1996. Nurmijärven rauhanyhdistys perustettiin vuonna 1999, jolloin rauhanyhdistykseen liittyi 160 jäsentä. Vuonna 2022 Nurmijärven rauhanyhdistyksellä oli yhteensä 490 jäsentä.
Nukutusaineallergia

Nukutusaineallergia on yliherkkyyttä nukutusaineille.
Vakavimmillaan nukutusaineallergia voi johtaa rytmihäiriöihin. Sitä kautta potilaan sydän joudutaan pysäyttämään ja käynnistämään uudelleen. Tämä tapahtuu yleensä ihmisille, joilla on ennestään esimerkiksi vaara joutua anafylaktiseen šokkiin. Yleisesti lääkärit pyrkivät nukutusaineallergian todettuaan leikkaamaan potilaan paikallispuudutusta vahvemmassa puudutuksessa, joka idealtaan on kuitenkin sama. Potilas on tällöin hereillä koko ajan ja estetään "kaulurin" avulla näkemästä leikkauskohtaa, jolloin vältetään mahdollinen šokki.
Omana aikakautenaan, oli niin kutsuttu eetterinukutus varsin yleistä Suomessa. Siihen ei vaadittu kovin korkeatasoista osaamista taikka koulutusta. Se oli käytännössä sotilaskenttäkelpoisuuteen soveltuva. Eetterin haittapuolia olivat herkkä syttyvyys eli räjähtämisherkkyys ja potilaan leikkauksen jälkeinen pahoinvointi sekä oksentelu. Siksi leikkaustilojen hyvä sähkömaadoitus oli merkittävällä sijalla.
1970-luvulla Suomessa siirryttiin eetterinukutuksesta paljolti, niin kutsuttuihin yhdistelmänukutuksiin. Niissä nukutusaineet annettiin leikattavalle potilaalle, sekä hengitysteitse että intravenoosisti. Erityisesti barbituraatit saattoivat aiheuttaa nukutuksiin liittyviä komplikaatioita, etenkin jos neula oli lävistänyt laskimosuonen huonosti taikka väärällä tavalla - tai jopa osunut valtimosuoneen laskimon sijasta. Barbituraatit saattoivat aiheuttaa esimerkiksi urtikariaa, taikka hengityselinten spastisuutta. Näihin liittyviä allergiatiloja voitiin hoitaa antihistamiiniaineilla ja lihasrelaksanteilla.
Liian pieni annos anestesialääkettä voi johtaa potilaan hereilläoloon koko leikkauksen ajan, joten potilaan on erityisen tärkeää kertoa esimerkiksi mahdollinen särkylääkkeiden ja huumeiden väärinkäyttö, koska molemmat kasvattavat anestesia- ja särkylääkkeiden sietokykyä.
Nurmijärven linja-autoasema

Nurmijärven linja-autoasema on linja-autoasema Nurmijärven kirkonkylässä (Mahlamäentie 1). Linja-autoasemalta lähtee paikallis- ja kaukoliikennettä.
Lähtölaiturit

Lähde:
| Laituri | Linjat, suunnat |
| --- | --- |
Laituri 1: 463, 464, 465 (Helsinkiin)
Laituri 2: Laidunkaaren suunta
Laituri 3: 456A, 457A, 463, 464, 465 (Rajamäkeen)
Laituri 4: 456 (Klaukkalaan)
Laituri 5: Raala-Nukari, Nummenpää
Laituri 6: Tilausajot
Laituri 7: 961 (Hyrylä, Korso, Palojoki)
Walter Schirra

| Walter Schirra |
| --- | --- |

Henkilötiedot
Syntynyt: 12. maaliskuuta 1923 Hackensack, New Jersey
Kuollut: 3. toukokuuta 2007 (84 vuotta) La Jolla, Kalifornia
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  kapteeni, USN
Aika avaruudessa:  12 pv. 7 h 12min.
Lennot

:  Mercury 8
 
:  Gemini 6
 
:  Apollo 7
 
Aiheesta muualla
www.wallyschirra.com
Walter "Wally" Marty Schirra, Jr (12. maaliskuuta 1923 Hackensack, New Jersey – 3. toukokuuta 2007 La Jolla, Kalifornia) oli yksi seitsemästä alkuperäisestä Mercury-avaruusohjelman astronautista. Schirra oli ainoa astronautti, joka lensi Yhdysvaltain kolmessa ensimmäisessä avaruusohjelmassa: Mercuryssä, Geminissä ja Apollossa. Schirralle kirjattiin 295 tuntia ja 15 minuuttia avaruudessa.
Schirra kuoli sydänkohtaukseen 84-vuotiaana vuonna 2007. Schirra oli naimisissa kuolemaansa saakka Josephine Cook Fraserin kanssa. Pariskunnalla oli kaksi lasta.
Avaruuslennot

Mercury-Atlas 8 "Sigma 7" (1962)
Gemini 6 (1965)
Apollo 7 (komentaja, 1968)
Elokuvissa

Elokuvassa Valiojoukko (engl. The Right Stuff) 1983) Schirraa esittää Lance Henriksen.
Minisarjassa Avaruuden sankarit (myös nimellä Operaatio: Kuu, engl. From the Earth to the Moon) (1998) Schirraa esittää Mark Harmon.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut  (Arkistoitu – Internet Archive)
Henkilökuva NASA:n sivuilla
Nokisiipiorneero

| Nokisiipiorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Latvusorneerot Philydor
Laji::  pyrrhodes
Kaksiosainen nimi
 Philydor pyrrhodes  (Cabanis, 1848) 
Katso myös
   Nokisiipiorneero Wikispeciesissä   Nokisiipiorneero Commonsissa 
Infobox OKNimi-testi OKIUCN-testi OK: 
Nokisiipiorneero (Philydor pyrrhodes) on orneeroiden heimoon kuuluva varpuslintulaji.
Levinneisyys

Nokisiipiorneeroa tavataan laajalla alueella Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.
Näkövammaisten jalkapallo

Kuva näkövammaisten jalkapallo-ottelusta vuodelta 2012
Näkövammaisten jalkapallo on jalkapallosta sovellettu vammaisurheilulaji. Lajia pelataan yleensä 5 vastaan 5 muodossa. Siinä saa kilpailla urheilijat, joilla on B1, B2 tai B3 tason näkövamma. Lajia pelataan siten, että jokaisella pelaajalla on kuitenkin silmäsuoja. Joukkueella on myös maalivahti, jolla ei ole näkövammaa.
Näkövammaisten jalkapallo on osa paralympialaisia. Ensimmäisen kerran näkövammaisten jalkapallossa pelattiin Ateenassa 2004. Brasilia on voittanut jokaisen turnauksen.
NRP Rio Minho (P370)

| NRP Rio Minho |
| --- | --- |


Aluksen vaiheet
Rakentaja:  Arsenal do Alfeite, Lissabon
Palveluskäyttöön:  1. elokuuta 1991
Tekniset tiedot
Uppouma:  70 t
Pituus:  22,4 m
Leveys:  6 m
Syväys:  0,77 m
NRP Rio Minho (runkonumero P370) on Portugalin laivaston partioalus.
Valmistus

Alus tilattiin Arsenal do Alfeiteltä Lissabonista, missä köli laskettiin telakkanumerolla C132. Alus otettiin palvelukseen 1. elokuuta 1991.
Palvelus

Aluksen tehtävänä on valvoa Espanjan ja Portugalin rajalla olevaa Minho-jokea.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rio Minho-class fiscalization boat
| 0 | 1 | 2 | 3 |
| --- | --- | --- | --- |
|  | Edeltäjä: Antares-luokka | Portugalin laivaston partioalukset | Seuraaja: ? |
Käännös suomeksi
NRP Péro Escobar (F335)

| NRP Péro Escobar |
| --- | --- |


Aluksen vaiheet
Rakentaja:  Regio Cantiere di Castellammare di Stabia‎, Castellammare di Stabia
Kölinlasku:  7. tammikuuta 1955
Laskettu vesille:  25. syyskuuta 1955
Palveluskäyttöön:  1. heinäkuuta 1957
Poistui palveluskäytöstä:  6. marraskuuta 1975
Loppuvaihe:  romutettu
Tekniset tiedot
Uppouma:  1 250 t (standardi) 1 600 t (kuormattu)
Pituus:  98 m (kokonaispituus)
Leveys:  10,9 m
Syväys:  3,1 m
Koneteho:  24 500 shp
Nopeus:  32 solmua
Miehistöä:  165
Aseistus
Aseistus:  2 x SMP-3 76 mm/62 -tykkiä 2 x Bofors 40 mm/70 4 x Oerlikon 20 mm 2 x Squid-syvyyspomminheitintä 2 x syvyyspommikiskoa 3 x 533 mm torpedoputkea
NRP Péro Escobar (runkonumero F335) oli Portugalin laivaston vuonna 1955 vesillelaskettu fregatti.
Valmistus

Alus tilattiin nimellä DE 1032 Italiasta Castellammare di Stabialta, missä köli laskettiin 7. tammikuuta 1955. Alus laskettiin vesille 25. syyskuuta 1955 ja valmistui heinäkuussa 1957.
Aluksen aseistuksena oli kaksi yksiputkista 76 millimetrin 50 pituuskaliiperin tykkiä, joista toinen oli keula- ja toinen peräkannella. Ilmatorjunta-aseistuksena oli kaksiputkinen Boforsin 40 millimetrin ilmatorjuntakanuuna ja kaksi kaksiputkista Oerlikonin 20 millimetrin ilmatorjuntatykkiä. Sukellusveneidentorjuntaan aluksella oli kaksi syvyyspommikiskoa ja yksi kolmiputkinen 533 millimetrin torpedojärjestelmä. Aluksen aseistusta modernisoitiin 1968-1969, jolloin ilma- ja sukellusveneidentorjunta-aseistusta parannettiin. Aluksen pääaseet vaihdettiin kahdeksi kaksiputkiseksi 76 millimetrin tykiksi, minkä lisäksi alukselle asennettiin sukellusveneiden torjuntaan kaksi Squid-heitintä ja kaksi 324 millimetrin kolmiputkista torpedojärjestelmää. Tulenjohtotutkaksi oli vaihdettu SPG-34, joka oli kytketty suoraan tykkeihin.
Aluksella oli AN/SQS-29 ja tyypin 147F -kaikuluotaimet. Tutkajärjestelmään kuuluivat valvontatutkana MLA-1B ja tulenjohtoon MLT-3A. Propulsiojärjestelmänä oli kaksi Foster Wheeler -kattilaa ja kaksi Navalmeccanican turbiinia, jotka pyörittivät kahta akselia. Kokonaistehona oli 24 500 hevosvoimaa, millä saavutettiin 32 solmun huippunopeus. Alus kykeni 16 solmun nopeudella 2 800 merimailin toimintamatkaan.
Palvelus

Aluksen rauhan ajan normaalin partioinnin ja koulutuksen katkaisivat pari episodia. Alus osallistui 1961 kaapatun risteilyalus Santa Marian takaa-ajoon. Samana vuonna alus lähetettiin Angolan itsenäisyyssotaan mukanaan joukkoja. Operaatio kuitenkin peruutettiin Yhdysvaltain painostettua osapuolia.
Vuonna 1962 hajosi aluksen propulsiojärjestelmä, jonka korjaamisen aloittaminen venyi Afrikan konfliktien aiheuttamien talousvaikeuksien vuoksi aina vuoteen 1967. Alus palautettiin 1971 palvelukseen. Siirtomaasotien päätyttyä ja Portugalin demokratisaation seurauksena asevoimia supistettiin voimakkaasti. Alus siirrettiin reserviin 6. marraskuuta 1975 ja poistettiin alusluettelosta 1. syyskuuta 1976. Se romutettiin pian tämän jälkeen.
Natascha Kampusch

| Natascha Kampusch |
| --- | --- |

Henkilötiedot
Syntynyt: 17. helmikuuta 1988 (ikä 36) Wien
Kansalaisuus:  itävaltalainen
Muut tiedot
Merkittävät teokset: 3096 päivää (2010)
Aiheesta muualla
Kotisivu
Natascha Maria Kampusch (s. 17. helmikuuta 1988 Wien) on itävaltalainen nainen, joka siepattiin 2. maaliskuuta 1998 kymmenvuotiaana Wienissä koulumatkalla. Kampusch oli kadoksissa yli kahdeksan vuotta, kunnes hän pakeni sieppaajansa takapihalta. Kampusch on kirjoittanut kokemuksistaan kirjan 3096 päivää (2010).[lähde? ]
Lapsuus ja perhe

Kampusch kasvoi äitinsä Brigitte Sirnyn ja kasvatti-isänsä Ludwig Kochin luona Wienissä. Hänen perheeseensä kuului kaksi aikuista sisarta sekä neljä sisarentytärtä tai -poikaa. Kampuschin vanhemmat erosivat, kun hän oli vielä lapsi. Kampusch vietti aikaansa kummankin vanhempansa luona. Hän palasi lomalta isäpuolensa luota äitinsä luo sieppausta edeltävänä päivänä.[lähde? ]
Sieppaus

Kampusch lähti kotoa kouluun 2. maaliskuuta 1998. Matkalla hänet siepattiin pakettiautoon. Poliisin ainoa johtolanka Kampuschin löytämiseksi oli silminnäkijähavainto valkoisesta pakettiautosta.[lähde? ]
Sieppaus > Etsintä

Kampuschin löytämiseksi aloitettiin laaja etsintäkampanja, jossa tutkittiin yli 700 autoa ja kuulusteltiin yli tuhatta epäiltyä monissa maissa. Sieppaaja Wolfgang Přiklopil oli yksi sadoista valkoisen pienoisbussin omistajista, joita kuulusteltiin. Přiklopilin asuintaloon ei kuitenkaan tehty kotietsintää. Myöhemmin on selvinnyt, että noin kuukausi tytön katoamisen jälkeen itävaltalainen poliisi pysäytti Přiklopilin pakettiauton ja kuulusteli tätä. Poliisi raportoi epäilyksistään esimiehilleen, jotka kuitenkin jättivät kuulusteluraportin huomiotta.[lähde? ]
Sieppaus > Elämä siepattuna

Sieppaaja piti uhriaan lähes täydellisessä eristyksessä kuuden neliön kellarityrmässä Strasshofissa, 25 kilometrin päässä Wienistä. 1,78 metriä pitkä, 1,81 metriä leveä ja 2,37 metriä korkea huone oli rakennettu autotallin kellariin, 2,5 metriä maan alle. Huoneen sulki kolme peräkkäistä ovea joista yksi oli panssaroitu. Sisäänkäynti oli piilotettu kaapin taakse. Huone oli ikkunaton ja äänieristetty.
Ensimmäisen puolen vuoden aikana Natascha ei päässyt tyrmästään ulos. Myöhemmin Kampusch sai tehdä kotitöitä Přiklopilin talossa. Přiklopil toi Kampuschille kirjoja luettavaksi. Lisäksi hän sai kuunnella radiota ja katsoa ajoittain sieppaajan nauhoittamia televisio-ohjelmia. Sieppaaja vakuutti hänelle, että talo on täynnä asennettuja räjähteitä ja että jos hän yrittää paeta, kaikki ympärillä olevat ihmiset kuolevat myös. Myöhempinä vuosina Kampusch sai olla lyhyitä aikoja ulkoilmassa. Hänellä teetettiin talossa raskaita remonttitöitä. Sieppaaja pahoinpiteli Kampuschia usein hakkaamalla ja potkimalla. Häntä pidettiin usein nälässä, jotta hän olisi liian heikko pakenemaan.
Jonkin aikaa ennen Kampuschin pakoa naapurit näkivät tämän Přiklopilin seurassa. Naapurin kysyttyä Přiklopililta tytöstä Přiklop vastasi, että tyttö on kotiapulainen entisen Jugoslavian alueelta.
Vuoden 2006 alkupuolella Přiklopil otti Kampuschin mukaan hiihtolomalle Alpeille. Liikenneratsiassa Kampusch yritti ilmein ja silmillään saada kiinnitettyä poliisin huomion siinä onnistumatta.